armvectores/hy_wikipedia_2023 huggingface dataset:
Ռոն Հուլդաի

Ռոն Հուլդաի (եբրայերեն՝ רון חולדאי‎, օգոստոսի 26, 1944(1944-08-26), Հուլդա, Gezer Regional Council, Ռամլա, Կենտրոնական մարզ, Իսրայել), Թել Ավիվի քաղաքապետ (1998 թվականից)։ Նախքան Թել Ավիվի քաղաքապետի պաշտոնը զբաղեցնելը Հուլդաին ծառայել է Իսրայելի ռազմաօդային ուժերում որպես ռազմական օդաչու և օդուժի հրամանատար։ Ռազմական կարիերայից հետո ընդգրկվել է գործարար աշխարհում, այնուհետև Թել Ավիվում եղել է Հերցլիա եբրայական գիմնազիայի տնօրենը։


== Կենսագրություն ==
Ռոն Հուլդաին ծնվել է 1944 թվականին Հուլդա կիբուցում (ազգանունը վերցված է կիբուցի անունից), Լոձից Պաղեստին գաղթած լեհ ծնողների ընտանիքում։ Ունեցել է 2 եղբայր։ Նրա հայրը՝ Օզերը, եղել է կիբուցի հիմնադիրներից և տեղի դպրոցի տնօրենը, մայրը` Հանկան, ուսուցիչ էր և կիբուցում գլխավորում էր խաղերի և ներկայացումների կազմակերպումը։ Հուլդաին մեծացել է կիբուցում։ Ավարտել է Թել Ավիվի համալսարանի պատմության ֆակուլտետը, Մոնտգոմերիի Օբերն համալսարանը, Մոնտգոմերիի Մաքսվել օդուժի բազայի Օդային պատերազմների քոլեջը և Փենսիլվանիայի Ուորթոնի դպրոցի ընդլայնված կառավարման ծրագիրը։


=== Ռազմական ծառայություն և քաղաքականություն ===
1963 թվականին Հուլդաին զորակոչվել է Իսրայելի պաշտպանության բանակ և միացել է Իսրայելի օդուժին, եղել մարտական օդաչու և  սպա։ Վեցօրյա պատերազմի ժամանակ մասնակցել է «Մոկեդ» օպերացիային, կործանել թշնամու երեք ինքնաթիռ, մասնակցել բազմաթիվ առաքելությունների։ Հուլդաին մի քանի ավագ հրամանատարական պաշտոններ է զբաղեցրել, այդ թվում եղել է Նևաթիմ, Հացերիմ ավիաբազաների, Ռազմական օդաչուների վերապատրաստման դպրոցի հրամանատար, Իսրայելի օդուժի քաղաքացիական շինարարության ծրագրերի պետական պատվիրակ և  համակարգող։ 1989 թվականին բրիգադի գեներալ կոչումով թողել է Իսրայելի օդուժը։
1989 թվականի պաշտոնաթողությունից հետո զբաղվել է մասնավոր գործունեությամբ։ Շուրջ երկու տարի Նիգերիայում զբաղվել է  օդորակիչների վաճառքով, այնուհետև վերադարձել է Իսրայել։ 1992-1998 թթ. եղել է Հերցլիա եբրայական գիմնազիայի տնօրենը։

Լինելով Իսրայելի լեյբորիստական կուսակցության անդամ՝ Հուլդաին առաջին անգամ Թել Ավիվի քաղաքապետ է ընտրվել 1998 թվականին, վերընտրվել է 2003 թվականին` ստանալով ընտրողների ձայների 62 %-ը, 2008 թվականին ստացել է ընտրողների ձայների 50.6%-ը, 2013 թվականին վերընտրվել է 3-րդ անգամ՝ ստանալով ընտրողների ձայների 47%-ը։


== Ծանոթագրություններ ==
Աստերոիդների ցանկ (284901-285000)

Աստերոիդների ցանկ (284801-284900)  • Աստերոիդների ցանկ  • Աստերոիդների ցանկ (285001-285100)
 Աստերոիդների ցանկ (284801-284900)  • Աստերոիդների ցանկ  • Աստերոիդների ցանկ (285001-285100)
Չորս քառակուսի

«Չորս քառակուսի», նկարել է Կազիմիր Մալևիչը 1915 թվականին։ Նկարը պատկանում է ռուսական աբստրակտ նկարչությանը, որը Մալևիչն անվանել է սուպրեմատիզմ։


== Նկարագրություն ==
Նկարը ունի պարզ կառուցվածք (ինչպես «Սև քառակուսին»)։ Պատկերված է երկու սև և երկու սպիտակ քառակուսի, որոնք ունեն շախմատային դասավորվածություն և միավորված են կտավի միասնական քառակուսու մեջ։ «Չորս քառակուսիների» առանձնահատկությունն այն է, որ նկարը կարող է անվերջ շարունակվել ցանկացած ուղղությամբ՝ ստեղծելով անսահման շախմատային տախտակ։


== Ստեղծման պատմություն ==
«Չորս քառակուսին» ստեղծման տարում ցուցադրվել է «Նկարների վերջին ֆուտուրիստական 0,10 ցուցահանդեսում» մնացած 39 նկարների հետ, որոնցով Մալևիչը ազդարարել է նկարչության նոր ուղղության՝ սուպրեմատիզմի ստեղծման մասին։ 1929 թվականին նկարը փոխանցվել է Ա․Ն․Ռադիշևի անվան սարատովյան նկարչական թանգարանին, որտեղ մինչ օրս պահպանվում է։ Նկարը շատ պահանջված է արտասահմանյան ցուցահանդեսներում։


== Տես նաև ==
Սև քառակուսի
Կարմիր քառակուսի
Սպիտակը սպիտակի վրա
Սև խաչ (1915)
Սև շրջան


== Արտաքին հղումներ ==
1915 Малевич К. С. «Четыре квадрата.» (ռուս.)
Четыре квадрата (N 208974) в Единой коллекции цифровых образовательных ресурсов. (ռուս.)
(2967) Վլադիսվյատ

(2967) Վլադիսվյատ (անգլ.՝ Vladisvyat), աստերոիդ աստերոիդների գոտու արտաքին մասում։ Հայտնաբերվել է 1977 թվականի սեպտեմբերի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,202463 ա. մ., առավելագույնը մոտենում է 2,7691 ա. մ. հեռավորության վրա և հեռանում 3,6358 ա. մ.։ Արեգակի շուրջ մեկ ամբողջական պտույտ է կատարում 2093,27 երկրային օրվա ընթացքում, իր ուղեծրով շարժվելով միջինում 0,17198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2967) Վլադիսվյատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիժնի Պիխովկին (Կամենսկի շրջան)

Նիժնի Պիխովկին (ռուս.՝ Нижний Пиховкин), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Պիխովսկինսկի գյուղական համայնքի կազմի մեջ։
Յոզեֆ Հորա

Յոզեֆ Հորա (չեխ․՝ Josef Hora, հուլիսի 8, 1891(1891-07-08), Դոբրժին - հունիսի 21, 1945(1945-06-21), Պրահա, Չեխոսլովակիա), չեխ բանաստեղծ, արձակագիր։ Չեխոսլովակիայի մշակույթի վաստակավոր գործիչ (հետմահու, 1945 թվական)։


== Կենսագրություն ==

Յոզեֆ Հորան ծնվել է 1891 թվականին Բոհեմնիայի Լիտոմերիցեի շրջանի Դոբրին գյուղի ագարակում, որն այժմ նրա պատվին դարձել է թանգարան։ Հայրը վաճառել է գյուղի տունը, և ընտանիքը տեղափոխվել է Պրահա։ 1896 թվականին ծնողներն ամուսնալուծվել են, և Յոզեֆը մոր հետ վերադարձել է նախ Դոբրին, ապա՝ Ռոուդնիցե և սովորել է տեղի գիմնազիայում։ Այստեղ նա փորձել է գրել բանաստեղծություններ և իր փորձերը նույնիսկ հրատարակել է կանանց ամսագրում։ 1910 թվականին ընդունվել է Պրահայի Կարլի համալսարանի իրավաբանական ֆակուլտետ։ 1912 թվականին միացել է Չեխիայի սոցիալ-դեմոկրատական կուսակցությանը և սկսել է գրել կուսակցական թերթերում ու ամսագրերում։ Դարձել է տեղական թերթի խմբագիր, որտեղ էլ հանդիպել է Զդենկա Յանուշկովին, և նրանք 1919 թվականին ամուսնացել են և ունեցել մեկ աղջիկ։
Մահացել է Պրահայում, Չեխոսլովակիայի ազատագրումից հետո, 53 տարեկան հասակում։ Թաղված է Պրահայի Սլավին գերեզմանատանը։


== Ստեղծագործություններ ==
Գրական ասպարեզ է մտել առաջին համաշխարհային պատերազմի նախօրյակին («Բանաստեղծություններ», 1911-1914 թվականներ, հրատ., 1915 թվական)։ Հորայի բանաստեղծական տաղանդն ամբողջ թափով զարգացում է ապրել 1920-ական թվականներին, երբ նա ակտիվ կերպով համագործակցել է չեխական կոմունիստական կուսակցության հետ, եղել է «Ռուդե պրավո» թերթի խմբագիրներից, հրատարակել է հեղափոխական լիրիկային վերաբերող ժողովածուներ՝ «Բանվորական օր» (1920), «Աշխարհի սիրտն ու ունայնությունը» (1922), «Հախուռն գարուն» (1923), «Սոցիալիստական հույս» (1922 թվական, վեպ)։
Հորայի 1930-ական թվականների լիրիկայում «Քո ձայնը» (1931), «Մարող ստվերներ» (1933), «Լռության երկու րոպե» (1934), նկատելի են իրական կյանքից խույս տալու մոտիվներ։ Միաժամանակ այն շրջանում, երբ Չեխոսլովակիայի գլխին կախված էր ֆաշիստական ներխուժման սպառնալիքը, Հորան նորից դարձ է կատարում դեպի ժողովուրդը («Հայրենիք» 1938 թվական, բանաստեղծությունների ժողովածու)։


=== Թարգմանություններ ===
Թարգմանություններ է կատարել Ալեքսանդր Պուշկինից, Մաքսիմ Գորկուց, Միխայիլ Լերմոնտովից, Սերգեյ Եսենինից, Իլյա Էրենբուրգից, Լև Տոլստոյից, Յոհան Վոլֆգանգ ֆոն Գյոթեից։


== Ծանոթագրություններ ==


== Արտաքին հղումներ ==
Seznam děl v databázi Národní knihovny ČR, jejichž autorem nebo tématem je Josef Hora
Էխինգ (Ֆրայզինգ)

Անվան այլ կիրառումների համար տե՛ս՝ Էխինգ (այլ կիրառումներ)Էխինգ (գերմ.՝ Eching), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 13 275 մարդ։
Համայնքը զբաղեցնում է 37,83 կմ² տարածք։ Փոստային ինդեքսը՝ 85386։
Համայնքի բնակչության լեզուն համարվում է գերմաներենը։


== Ծանոթագրություններ ==


== Գրականություն ==
Georg Kollmannsberger։ Eine Heimatgeschichte der Orte Eching Dietersheim Hollern – Herausgegeben von der Gemeindeverwaltung Eching anläßlich der 1200-Jahrfeier. Eching 1973.


== Արտաքին հղումներ ==
Էխինգի պաշտոնական կայքը
Պրիխոդկո-Պրիդչենսկի (Միլյուտինսկի շրջան)

Պրիխոդկո-Պրիդչենսկի (ռուս.՝ Приходько-Придченский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Նիկոլո-Բերեզովսկի գյուղական համայնքի կազմի մեջ։ 
2011 թ. տվյալներով Բնակչությունը կազմում է 189 մարդ։
Պստիկ-գեղ

Պստիկ-գեղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գոմաձոր (Բասենի գավառ)

Գոմաձոր, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Խորասան գյուղաքաղաքից հարավ-արևմուտք, Ամրագոմ գյուղի մոտ, Արաքսի աջ կողմի վտակներից մեկի ափին, Հասանկալա-Բայազետ ճանապարհի վրա։


== Պատմություն ==
Գյուղի մասին որպես գյուղաքաղաք հիշատակել է Ստեփանոս Ասողիկը (XI դար) 830-ական թվականներին բյուզանդական կայրս Թեոփիլոսի արշավանքների հետ կապված։
1914-1915 թվականների Մեծ եղեռնի ժամանակ գյուղի բնակչության մեծամասնությունը կոտորվեց։ Կենդանի մնացածները գաղթեցին Արևելյան Հայաստան։


== Բնակչություն ==
1877-1878 թվականներին ուներ 72 տուն՝ 436 բնակչով, 1909 թվականին՝ 160 տուն, իսկ 1914 թվականին՝ 200 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։ Մասնակի զբաղվում էին նաև արհեստներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տեր Հուսիկ Լազարյան

Տեր-Հուսիկ (Գարուշ) Բենիկի Լազարյան  (փետրվարի 23, 1955(1955-02-23), Երևան, Հայկական ԽՍՀ, ԽՍՀՄ - փետրվարի 19, 2015(2015-02-19), Երևան, Հայաստան), հայ հոգևորական, քաղաքական գործիչ,  Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Ծնվել է 1955 թվականի փետրվարի 23-ին` Երևան քաղաքում։ 1974–1979 թվականներին սովորել է Երևանի Պետական համալսարանի բանասիրական ֆակուլտետում։ 1979-1982 թվականներին սովորել է Գևորգյան հոգևոր ճեմարանում, ստացել սարկավագի, իսկ 1984 թվականին` քահանայի հոգևոր աստիճան։ 1981-1987 թվականներին որպես ուսումնական գծով պատասխանատու աշխատել է հոգևոր ճեմարանում, որից հետո նշանակվել է Աշտարակի ս.Մարինե եկեղեցու քահանա։ 1994 թվականին ընտրվել է Ուղղափառ երկրների պառլամենտական քարտուղարության անդամ։ 1988 թվականից ակտիվորեն մասնակցել է Արցախյան շարժմանը։ 1990–1995 թվականներին ՀՀ Գերագույն Խորհրդի, իսկ 1995–1999 թվականներին` ՀՀ ԱԺ պատգամավոր։ 1997 թվականի նոյեմբերից մինչև 1998 թվականի փետրվար զբաղեցրել է ՀՀ ԱԺ գիտության, կրթության, մշակույթի և երիտասարդության հարցերի մշտական հանձնաժողովի նախագահի պաշտոնը։ 1992–1997 թվականներին եղել է ՀՀՇ Վարչության նախագահը։
Մահացել է սրտամկանի ինֆարկտից, 2015 թվականի փետրվարի 19–ին։


== Ծանոթագրություններ ==


== Արտաքին հղումներ ==
Վախճանվել է Տեր-Հուսիկ քահանա Լազարյանը(չաշխատող հղում)
Лазарян Тер-Усик Беникович
Ժողովածու (969)

Ժողովածու (969), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 969 թվի տակ։ Ձեռագիրը գրվել է 1720-1721 թվականներին Աբրահամ Կրետացի գրիչի կողմից Երուսաղեմում։ Գրված է թղթի վրա, որը ունի 22x16.5 չափս։ Ձեռագիրը կազմված է 237 թերթից։ Գրված է երկսյուն, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 205ա, 215բ, 222բ, 233ա, 235ա, հետագայի՝ աստառ Բ (1727 թ․), կնիք՝ 12 ա (Ղազար վարդապետ)։


== Բովանդակություն ==
Քարոզք (Առ․ Սիւնեցի,Մատթ․ Ջուղայեցի,անանունք)։
Մաշտոց ձեռնադրութեան։


== Ծանոթագրություններ ==
Ջովանի Պաիզիելլո

Ջովանի Պաիզիելլո (իտալերեն՝ Giovanni Paisiello, մայիսի 9, 1740(1740-05-09)[…], Ռոկաֆորցատա, Տարանտո, Ապուլիա, Իտալիա - հունիսի 5, 1816(1816-06-05)[…], Նեապոլ, Իտալիա), իտալացի երգահան, նշանակալի ազդեցություն է գործել Մոցարտի և Ռոսսինիի ոճի ձևավորման վրա։ Ընդհանուր առմամբ գրել է 148 օպերա (այդ թվում՝ «Սևիլյան սափրիչը» («Il Barbiere di Siviglia»), «La finta amante», «Il Matrimonio inaspettato» և այլն), կանտատներ, քառյակներ, սիմֆոնիաներ, հոգևոր ստեղծագործություններ և այլն։
Այստեղ է ստեղծել և բեմադրել «Աղախինը՝ տիրուհի» (1781), «Սևիլյան սափրիչ» (1782) և այլ օպերաներ։ 1784-1802 թվականներին և 1803-1815 թվականներին Նեապոլում, 1802-1803 թվականներին Փարիզում եղել է պալատական կոմպոզիտոր։ Բուֆֆօպերայի վարպետ Պաիզելլո ստեղծել է 100-ից ավելի օպերաներ, այդ թվում՝ «Գեղեցիկ ջրա- ղացպանուհին» (1788), «Նինա կամ Սիրուց խելակորույսը» (1789)։ Պաիզելլոի օպերաներին բնորոշ է գործողության սրընթաց զարգացումը, անսամբլային համարների աշխուժությունը։ Գրել է նաև 12 սիմֆոնիա, կամերային գործիքային պաշտամունքային ստեղծագործություններ։


== Ծանոթագրություններ ==
Ռոբերտո Տրասորաս

Ռոբերտո Տրասորաս Գայոսո (իսպ.՝ Roberto Trashorras Gayoso, փետրվարի 28, 1981(1981-02-28), Rábade, Լուգո, Գալիսիա, Իսպանիա), իսպանացի ֆուտբոլիստ։


== Կենսագրություն ==
Ռոբերտո Տրասորասը ծնվել է Իսպանիայի Լուգո գավառի Ռաբադե մունիցիպալիտետում։ Տրասորասն իր ֆուտբոլային կրթությունն ստացել է «Բարսելոնա» ֆուտբոլային ակումբում, որտեղ առաջին թիմի կազմում անցկացրել է մեկ խաղ 2001 թվականի հոկտեմբերի 6-ին ընդդեմ «Դեպորտիվո Լա Կորունյայի»։ 2003 թվականի ամռանը տեղափոխվել է «Ռեալ»։
2005/06 մրցաշրջանում Տրասորասը միացել է «Նումանսիային», սակայն այնտեղ անցկացրած միակ մրցաշրջանում նա խաղադաշտում հայտնվել է հազվադեպ՝ ավելի պակաս, քան խաղերի մեկ երրորդում։ Հետո տեղափոխվել է «Լաս Պալմաս»՝ վերջնական հաստատվելով պրոֆեսիոնալ ֆուտբոլում։
Տրասորասը 2008 թվականի հուլիսին հնգամյա պայմանագիր է կնքել «Սելտայի» հետ, որը հանդես էր գալիս երկրորդ դիվիզիոնում։ 2009/2010 մրցաշրջանում նա 38 խաղում խփել է 9 գոլ։
2011 թվականի օգոստոսի 11-ին «Սելտայի» հետ կնքած պայմանագիրը չեղարկելուց հետո Տրասորասը պայմանագիր է կնքել «Ռայո Վալեկանոյի» հետ։


== Ակումբային վիճակագրություն ==
2019 թվականի հունվարի 10-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը «Ռայո Վալեկանո» ակումբի կայքում (Իսպաներեն)
Ֆուտբոլիստի էջը BDFutbol կայքում
Ֆուտբոլիստի էջը Futbolme կայքում (Իսպաներեն)
Ֆուտբոլիստի էջը soccerway.com կայքում(անգլ.)
Մրակովո (գյուղ, Կուգարչինսկի շրջան)

Անվան այլ կիրառումների համար տե՛ս՝ ՄրակովոՄրակովո (ռուս.՝ Мраково, բաշկիրերեն՝ Мораҡ), գյուղ Ռուսաստանի Բաշկորտոստան Հանրապետության Կուգարչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 9․594 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոն Ժուան Ավիա

«Դոն Ժուան Ավիա»-ն կատակերգական ներկայացում է, որը ստեղծվել է ֆրանսիացի գրող Մարկ Կամոլետիի «Բոինգ-բոինգ» դասական ֆարսի մոտիվներով։ Պրեմիերան տեղ է ունեցել 2009 թվականի  նոյեմբերի 18-ին, Կ. Ստանիսլավսկու անվան ռուսական պետական դրամատիկական թատրոնում։


== Սյուժե ==
Ներկայացման գլխավոր հերոսներն են Փարիզում բնակվող հաջողակ սփյուռքահայ  բժիշկ Ժիլը (Նարեկ Դուրյան) և  Հայաստանից ժամանած գինեկոլոգ Արտաշեսը (Հրանտ Թոխատյան)։ Վերջինիս այցի նպատակն է հայրենիք հասցնել Ֆրանսահայ համայնքի կողմից նվիրաբերված բժշկական սարքավորումները։ Իրադարձությունները ծավալվում են Ժիլի փարիզյան բնակարանում։ Լինելով շատ սիրառատ անձնավորություն՝ Ժիլը վաղուց սիրախաղ է սկսել տարբեր ավիաընկերություններում աշխատող երեք հրաշագեղ ուղեկցորդուհիների հետ, սակայն վերջիններիս միաժամանակ հայտնվելը իր բնակարանում նրա ծրագրերի մեջ չեն մտնում։ Եվ հասկանալի է, որ պետք է ինչ-որ կերպ «փրկել» դրությունը։  Այստեղ արդեն խաղի մեջ է մտնում Արտաշեսը։


== Ստեղծագործական կազմ ==
Հեղինակ՝ Նարեկ Դուրյան
Բեմադրությունը՝ Նարեկ Դուրյանի
Պրոդյուսեր՝ Արմեն Համբարձումյան
Արտադրող՝ Շարմ Հոլդինգ


== Գործող անձինք ==


== Արտաքին հղումներ ==
«Դոն Ժուան Ավիա»-ն Շարմ Հոլդինգի կայքում Archived 2014-01-10 at the Wayback Machine.
«Դոն Ժուանները Մարսելում»
«Դոն Ժուան Ավիա» Archived 2017-10-08 at the Wayback Machine.
«Դոն Ժուան Ավիա»-ի թրեյլերը


== Աղբյուր ==
http://www.sharmholding.com/arm/projects/don-juan-avia Archived 2012-04-02 at the Wayback Machine.
Մորու երկրի գաղտնիքը

Մորու երկրի գաղտնիքը (ռուս.՝ Тайна Страны Земляники), 1973 թվականին նկարված խորհրդային մուլտիպլիկացիոն ֆիլմ, որը նկարահանվել է «Կիևնաուչֆիլմ» ստուդիայում։ Ըստ Ռադի Պոլոնսկու համանուն հեքիաթի։


== Սյուժե ==
Դենիսկան և նրա ընկերուհի Լարիսկան փախչում են պիոներական պալատից, որպեսզի մորի հավաքեն։ Ճանապարհին ինչ–որ մեկը գողանում է նրանց կողմնացույցը։ Գողին հետապնդելիս նրանք ընկնում են Վայրի մորու աշխարհ, որտեղ ընկերանում են պարծենկոտ Կուզկայի և շողոքորթ Կիվի հետ։ Պարզվում է, որ կողմնացույցը գողացել է Միաբեղը։ Բանսարկու ճանճը Միաբեղին հայտնում է Երկրում օտար մարդկանց հայտնվելու մասին, և խուլիգանները (Միաբեղի զորքը) կապում են պիոներներին և նստեցնում են նրանց մութ փոսում։ Սակայն վերջիններս իրենց հանդեպ լավ տրամադրելով տեղի մի քանի երեխաների, հաղթում են չար Միաբեղին, որը ցանկանում էր բոլոր երեխաներին դարձնել պարծոնկոտ, բանսարկու, շողոքորթ և խուլիգան։ Ընդ որում, Միաբեղն ինքնուրույն չի գործում. նա ունի հանելուկային սև տեր` հրեշը, որը հաճույք է ստանում երեխաների տանջանքներից և ուժ է ստանում իր կուլ տված հատապտուղներից այն պայմանով, որ դրանք ինքը չի հավաքում։
Հայտնվելով տանը` երեխաները փորձում են հասկանալ, թե արդյո՞ք երազում չեն տեսել այս բոլոր արկածները։


== Տարբերություններ հեքիաթից ==
Գրական բնօրինակում երեխաները երեքն էին` Անտոշկան, Լարիսկան և Դենիսկան։ Սակայն մուլտֆիլմի հերոս տղան, չնայած բնավորությամբ նման է Անտոշկային, բայց կոչվել է Դենիսկա` Լարիսկայի հետ հանգի համար։ Տարբերվում է նաև հերոսների տարիքը. գրքում հիշատակվում է, որ Լարիսկան դեռևս պիոներ չէր (այսինքն, հոկտեմբերիկ էր), և համապատասխանաբար, Դենիսկայից և Անտոշկայից փոքր էր։ Մուլտֆիլմում Լարիսկան և Դենիսկան երկուսն էլ ասում են, որ իրենք պիոներներ են, և դատելով արտաքինից, նրանք նույն տարիքին են։


== Նկարահանող խումբ ==


== Վերաթողարկում ==
Մուլտֆիլմը երկու անգամ պաշտոնապես վերաթողարկել է.

«Ես սիրում եմ մուլտֆիլմեր-9։ Մորու աշխարհի գաղտնիքը» հավաքածուի մեջ, թողարկվել է VHS ձևաչափով, 2001 թվականին, «ՎիդեոՍերվիս» կոնցերնի կողմից։
«Երեք պանկ։ Մուլտֆիլմերի հավաքածու» ժողովածոի մեջ, թողարկվել է DVD ձևաչափով, 2006 թվականին, «Մաստեր Թեյփ» ընկերության կողմից։


== Ծանոթագրություններ ==


== Արտաքին հղումներ ==
Сказка «Таємниця країни суниць»(չաշխատող հղում) (ուկր.)
«Մորու երկրի գաղտնիքը» մուլտֆիլմը «Անիմատոր.ռու» կայքում
«Тайна страны Земляники»։ Культура։ Վերցված է 2012-03-27 (չաշխատող հղում)
Օրլովկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ռուս.՝ Орловка, բաշկիրերեն՝ Орловка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաղորդականություն (էլեկտրական շղթայի)

Անվան այլ կիրառումների համար տե՛ս՝ Հաղորդականություն (այլ կիրառումներ)
Հաղորդականություն,  էլեկտրական շղթայի դիմադրության հակադարձ մեծությունը։ Բնութագրում է էլեկտրական հոսանքի անցումը շղթայով արտաքին էլեկտրական դաշտի ազդեցությամբ։
Ալի-Յուրտ

Ալի-Յուրտ (ռուս.՝ Али-Юрт, ինգուշ.՝ Iаьлий-Юрт), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5539 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնագիտություն

Բնագիտություն կամ բնական գիտություններ, գիտությունների խումբ են, որոնք գիտական մեթոդներով ձգտում են լուսաբանել կանոները, որոնք ղեկավարում են բնական աշխարհը։ Հիմնվելով ֆորմալ գիտությունների վրա՝ բնական գիտությունները փորձում են մաթեմատիկական տեսքի բերել բնական երևույթները։ Բնագիտություն կամ բնական գիտություններ տերմինը օգտագործում են գիտությունները բաժանելու հումանիտար գիտություններից ինչպես օրինակ տնտեսագիտությունը, հոգեբանությունը և սոցիոլոգիան, որոնք փորձում են գիտական մեթոդներով ուսումնասիրել մարդու վարքագիծը և հասարակության օրինաչափությունները։
Բնագիտությունը բաժանվում է հինգ ճյուղի՝ աստղագիտություն, ֆիզիկա, քիմիա, կենսաբանություն և երկրաբանություն։


== Տես նաև ==
Հումանիտար գիտություններ
Ֆորմալ գիտություններ
Միրոպոլ (այլ կիրառումներ)

Միրոպոլ, կարող է վերաբերել՝

Միրոպոլ - գյուղ, Ուկրաինայի Կիրովոգրադի մարզի Մալովիսկայի շրջանում
Միրոպոլ - քաղաքատիպ ավան, Ուկրաինայի Ժիտոմիրի մարզի Ռոմանովսկի շրջանում
Լը Սյոր

Լե Սյոր (ֆր.՝ Le Seure), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտի շրջանը։


== Բնակչություն ==
Համայնքի բնակչությունը 2010 թվականին կազմում էր 231 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լը Սյոր (ֆր.)
Սմորշկի

Սմորշկի (ուկրաիներեն՝ Сморшки), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Սմորշկի գյուղում բնակվում էր 310 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 174,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆոնկուվերտ (Օդի գավառ)

Ֆոնկուվերտ (ֆր.՝ Fontcouverte), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 563 մարդ, բնակչության խտությունը` 56.47 մարդ/կմ²: Բնակավայրը զբաղեցնում է 9.97 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 28 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 319 աշխատունակ (15-64 տարեկան)  բնակիչ, որոնցից ակտիվ էին 232-ը, իսկ ոչ ակտիվները` 87: Ակտիվության ցուցանիշը կազմում է 72,7 %: 232 աշխատունակ մարդկանցից աշխատել է 207 անձ (113 տղամարդ և 94 կին): Գործազուրկ են եղել 25 անձ (13 տղամարդ և 12 կին): 87 անաշխատունակներից 23-ը եղել են աշակերտներ կամ ուսանողներ, 35-ը` թոշակառուներ, իսկ 29-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պորտել դե Կորբիեռ

Պորտել դե Կորբիեռ (ֆր.՝ Portel-des-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1135 մարդ, բնակչության խտությունը` 32.34 մարդ/կմ²։ Բնակավայրը զբաղեցնում է 35.1 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 793 աշխատունակ (15-64 տարեկան)  բնակիչ, որոնցից ակտիվ էին 583-ը, իսկ ոչ ակտիվները` 210։ Ակտիվության ցուցանիշը կազմում է 73,5 %։ 583 աշխատունակ մարդկանցից աշխատել է 527 անձ (301 տղամարդ և 226 կին)։ Գործազուրկ են եղել 56 անձ (22 տղամարդ և 34 կին)։ 210 անաշխատունակներից 47-ը եղել են աշակերտներ կամ ուսանողներ, 75-ը` թոշակառուներ, իսկ 88-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պաուլ Վոլֆ Մատերնիխ

Կոմս Պաուլ Վոլֆ Մատերնիխ զուր Գրախտ (դեկտեմբերի 2, 1853(1853-12-02), Բոն, Քյոլնի վարչական շրջան, Հռենոսի պրովինցիա, Պրուսիայի թագավորություն - նոյեմբերի 29, 1934(1934-11-29), Հեպինգեն, Bad Neuenahr-Ahrweiler, Ռայնլանդ Պֆալց), գերմանացի դիվանագետ, Պրուսիայի և Գերմանիայի դեսպանը Լոնդոնում (1901-1912) և Կոստանդնուպոլսում (1915-1916)։ Նա եղել է Թուրքիայի կողմից իրականացված Հայոց Ցեղասպանության դեմ պայքարող գերմանական պաշտոնյա։


== Դիվանագիտակա կարիերան ==
Կոմս Մատերնիխը իր դիվանագիտական գործունեությունը սկսել է աշխատելով Լոնդոնում, Բրյուսելում և Հարավային Ամերիայում։
Նա նշանակվել է Գերմանական Կայսրության Արտակարգ դեսպանորդ Սուրբ Ջեյմսի արքունիքում 1901 թվականի սեպտեմբերին, փոխարինելով հիվանդության պատճառով բացակայող Դեսպան Փոլ ֆոն Հատցֆիլդտին։ Պաշտոնապես նշանակվել է որպես Գերմանիայի դեսպան Սուրբ Ջեյմսի արքունիքում նույն թվականի նոյեմբերին։
1915 - 1916 թվականներին նշանակվել է Գերմանիայի Կայսրության դեսպան Կոստանդնուպոլսում։ Վկա է եղել Հայոց Ցեղասպանության դեպքերին։
Հատված նրա հաշվետվությունից ուղղված Կանցլեր Թեոբալդ ֆոն Բեթման Հոլվեգին, 1916 թվականի հուլիսի 10-ին՝ «Թուրքական կառավարությունը իրականացրեց Հայկական Հարցը լուծելու իրենց նախագիծը ոչնչացնելով հայկական ռասան, նրանց չկանգնեցրեցին ոչ մեր ներկայացուցիչների ջանքերը և ոչ էլ արևմտյան հասարակության կարծիքը»։


== Պարգևներ ==
։ Վիկտորիայի թագավորական միաբանության ասպետի խաչ, GCVO - 1 փետրվարի 1901.


== Ծանոթագրություններ ==


== Արտաքին հղումներ ==
"Modern Genocide: The Curse of the Nation State and Ideological Political Parties: The Armenian Case" Archived 2010-08-18 at Archive-It
Letter of Wolff Metternich to Bethmann Hollweg, Feb 17, 1916 (ger)
"Wer am Leben blieb, wurde nackt gelassen" - Die Zeit, March 23, 2005 No 13 Archived July 5, 2007, at the Wayback Machine. (ger)
Սերիա A 2014-15

Սերիա A 2014-15 (իտալերեն՝  Serie A TIM 2014-2015), Իտալիայի ֆուտբոլի առաջնության 83-րդ մրցաշրջանը։ Սկսվել է 2014թվականի օգոստոսի 30-ին և ավարտվել՝ 2015 թվականի մայիսի 31-ին։ Մասնակցել են 20 ակումբներ, որոնցից 17-ը՝ 2013-14 Սերիա Ա-ից, իսկ 3-ը՝ Սերիա Բ-ից։ 2015 թվականի մայիսի 2-ին, մրցաշրջանի ավարտից 5 տուր առաջ, 4-րդ անգամ անընդմեջ չեմպիոն է հռչակվել թուրինյան Յուվենտուս ակումբը։


== Անցյալ մրցաշրջանի համեմատ փոփոխությունները ==


== Ակումբների աշխարհագրություն ==


== Մրցաշարային աղյուսակ ==

Տվյալներն ըստ 31 մայիս 2015-իԱղբյուր: Lega Serie A1 Ջենոա ակումբը չի ստացել ՈւԵՖԱ արտոնագիր, հետևաբար, զրկվել է եվրոպական առաջնություններում հանդես գալու իրավունքից։2 Պարմա ակումբից հանվել է 7 միավոր՝ խաղացողներին աշխատավարձ չվճարելու պատճառով։


== Առաջնության առաջատարները ==


== Արդյունքներ ==
Աղբյուր: Lega Serie A1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


== Վիճակագրություն ==


== Արտաքին հղումներ ==
Պաշտոնական կայք(անգլ.) (իտալ.)


== Ծանոթագրություններ ==
Ժիլոկ սյուր Օրմեզ

Ժիլոկ սյուր Օրմեզ (ֆր.՝ Gilhoc-sur-Ormèze), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 362 մարդ, բնակչության խտությունը` 17.45 մարդ/կմ²։ Բնակավայրը զբաղեցնում է 20.74 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 90 կմ հարավ, Պրիվա քաղաքից` 29 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 179-ը, իսկ ոչ ակտիվները` 71։ Ակտիվության ցուցանիշը կազմում է 71,6 %։ 179 աշխատունակ մարդկանցից աշխատել է 164 անձ (90 տղամարդ և 74 կին)։ Գործազուրկ են եղել 15 անձ (5 տղամարդ և 10 կին)։ 71 անաշխատունակներից 10-ը եղել են աշակերտներ կամ ուսանողներ, 37-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (219101-219200)

Աստերոիդների ցանկ (219001-219100)  • Աստերոիդների ցանկ  • Աստերոիդների ցանկ (219201-219300)
 Աստերոիդների ցանկ (219001-219100)  • Աստերոիդների ցանկ  • Աստերոիդների ցանկ (219201-219300)
Գարեթ Դիլահանտ

Գարրեթ Դիլահանտ (անգլ.՝  Garret Dillahunt, նոյեմբերի 24, 1964(1964-11-24), Castro Valley, Կալիֆոռնիա), ֆիլմի և հեռուստատեսության ամերիկացի դերասան։


== Կենսագրություն ==


=== Վաղ կյանք ===
Դիլահանտը ծնվել է Կաստրոն Վալիում (Կալիֆորնիայում) և մեծացել է Վաշինգտոնի Սելա քաղաքում։ Նա սովորել է Վաշինգտոնի համալսարանում, որտեղ  ուսումնասիրել է լրագրությունը։ Հետագայում  սովորել է Նյու Յորքի համալսարանի ասպիրանտուրայում` շրջանավարտների ծրագրի շրջանակներում ։


=== Ֆիլմ և կարիերա ===
Մի քանի տարի Բրոդվեում աշխատելուց հետո Դիլահանտը սկսել է փնտրել դերեր հեռուստատեսությունում և կինոյում։ Նա պարբերաբար հանդես է եկել ABC- ի և Showtime-ի մի քանի կարճամետրաժ սերիալներում, Դիլահանտը «Դեդվուդ» հեռուստասերիալում երկու տարբեր կերպար է ունեցել, խաղացել է որպես խաղանենգ Ջեք Մաքքոլ (2004) և երկրաբան Ֆրենսիս Ուոլկոտ (2005): Ավելի ուշ նա ստացել է «4400» սերիալում մշտական դեր։
Դիլահանտը հանդես է եկել «Շտապ օգնություն» սերիալի երեք սեզոններում (2005-06) Սթիվ Կուրտիսի դերով։ Այնուհետև նա խաղացել է դոկտոր Մայքլ Սմիթի «Ջոնը Ցինցինատիից» հեռուստասերալում։ Խաղացել է Ջոն Հենրիի/Քրոմարտի դերը «Տերմինատոր պայքար ապագայի համար» սերիալում, ռուսական գանգստեր Ռոման Նոբովայի «Կյանք» սերալում, ինչպես նաև սերիական դաժան մարդասպան Մասոն Թերների դերը «Մտածեք հանցագործներ նման» սերալում։ Բացի այդ Դիլահանտը կատարել է Հիսուս Քրիստոսի դերը «Դանիելի գիրքը» մինի սերիալում։ Նա նաև մասնակցություն է ունեցել «Ինչպես վախկոտ Ռոբերտ Ֆորդը սպանեց Ջեսսի Ջեյմսին», «Սա ծերերի տեղը չէ», «Ճանապարհ», «Ձախից վերջին տունը» և «Վագրի իշխանություն» ֆիլմերում։
2009 թվականի օգոստոսի 20-ին հայտարարվել է, որ Դիլահունտը Ռոզի Պերեսի հետ միասին կմասնակցի «Իրավունքը և կարգը» սերիալի  «Հատուկ շենք» դրվագին։ Դրվագի թեման դարրձել են մանկապիղծները։ Դիլահանը խաղում էր մանկապղծության կազմակերպման ղեկավարի դերը։ Դիլահանտը  հրավիրված աստղ էր Սիմոն Էսչերի «Սև պիտակ» սերիալի երրորդ սեզոնի վերջին սերիալի համար, որը ներկայացվել է 2010 թվականի մարտի 4-ին , հետագայում նա վերադարձել այս դերի շոուին չորրորդ սեզոնում։ Դիլահանտը նկարահանվել է «Ճանապարհ» ֆիլմում կաննիբալիստների խմբավորման առաջնորդի դերում, հիմնված նույն անվան վեպի վրա, որը ստացել է բազմաթիվ մրցանակներ։
Դիլահանտի կինը դերասանուհի Միշել Հյորդն է։


== Ֆիլմագրություն ==


== Ծանոթագրություններ ==
Ադեմ Լյայիչ

Ադեմ Լյայիչ (սերբ.՝ Адем Љајић, սեպտեմբերի 29, 1991(1991-09-29), Նովի Պազար, Սերբիայի Հանրապետություն, ՀՍՖՀ), սերբ ֆուտբոլիստ, Տորինո ֆուտբոլային ակումբի և Սերբիայի ազգային հավաքականի կիսապաշտպան։


== Կարիերա ==
Լյայիչը իր ֆուտբոլային կարիերան սկսել է Նովի Պազար քաղաքի Յոշանիցա թիմում։ 2005 թվականին նրան նկատում է Բելգրադի Պարտիզանի երիտասարդական թիմի մարզիչ Դուշան Տրբոևիչը, ում հիացրել էր Ադեմի արագությունը և ճարպկությունը։ Հաջորդ երեք տարիներին Լյայիչը հանդես եկավ Պարտիզանի տարբեր տարիքային խմբերում, իսկ 2008 թվականի հուլիսի 29-ին իր առաջին հանդիպումը անցկացրեց Պարտիզանի գլխավոր թիմում՝ խաղադաշտ դուրս գալով Չեմպիոնների Լիգայի որակավորման փուլի Բաքվի Ինտերի դեմ մեկնարկային կազմում։
Հենց այդ տարի Լյայիչը իր վրա սևեռեց եվրոպական մի շարք ակումբների ուշադրությունը, այն բանից հետո, երբ մի քանի հանդիպում անցկացրեց Սերբիայի երիտասարդական հավաքականի կազմում, Եվրոպայի առաջնության որակավորման փուլում։ 2008 թվականի հոկտեմբերին լուրեր տարածվեցին, որ «հրաշամանուկի» ծառայություններով հետաքրքրված է Մանչեսթեր Յունայթեդը։
2009 թվականի հունվարի 2-ին պաշտոնապես հայտարարվեց Լյայիչի Մանչեսթեր Յունայթեդ տեղափոխության մասին (ինչպես նաև Պարտիզանի մեկ այլ ֆուտբոլիստ Զորան Տոշիչի), սակայն ՖԻՖԱ-ն արգելում է կատարել անչափահասների տրանսֆերներ և ֆուտբոլիստը ստիպված մնաց Պարտիզանում մինչև 2010 թվականի հունվարը։
2009 թվականի դեկտեմբերի 3-ին Մանչեսթեր Յունայթեդը հայտարարեց Ադեմ Լյայիչի տեղափոխության գործարքի խզման մասին՝ պատճառաբանելով, թե իրենց երիտասարդ ֆուտբոլիստները աճի մեծ հնարավորություններ ունեն և Ադեմ այլևս նրանց պետք չէ։
2010 թվականի օգոստոսի 28-ին Ադեմը 5 տարվա պայմանագիր կնքեց Ֆիորենտինայի հետ։ 2012 թվականի ապրիլին Ադեմը կոնֆլիկտի մեջ հայտնվեց թիմի գլխավոր մարզիչ Դելիո Ռոսսիի հետ, ինչի պատճառով փորձառու մարզիչը հեռացվեց զբաղեցրած պաշտոնից, իսկ Ադեմ Լյայիչը մեծ տուգանք վճարեց և որակազրկվեց մինչև մրցաշրջանի ավարտ։ Մեկ ամիս անց Ադեմը նորից հայտնվեց կոնֆիլկտային իրավիճակի մեջ, այս անգամ արդեն Սերբիայի հավաքականի գլխավոր մարզիչ Սինիշա Միխայլովիչի հետ։ Միխայլովիչը պարտադրել էր հավաքականի բոլոր ֆուտբոլիստներին անպայման խաղից առաջ երգել ազգային հիմնը, ինչին չէր համաձայնվել Լյայիչը։ Ադեմի այդ քայլից հետո նա հեռացվեց ազգային հավաքականից։
2013 թվականի օգոստոսի 28-ին Ադեմը 4 տարվա պայմանագիր կնքեց մայրաքաղաքային Ռոմայի հետ։ 4 օր անց առաջնության երկրորդ տուրի Լիվորնոյի դեմ տնային հանդիպման 2-րդ խաղակեսում՝ առաջին անգամ Ռոմայի մարզահագուստով մտնելով խաղադաշտ, 10 րոպե անց դարձավ գեղեցիկ գոլի հեղինակ։


== Վիճակագրություն ==
Ըստ 2013-ի սեպտեմբերի 30-ի


== Նվաճումներ ==
 Պարտիզան

Սերբիայի չեմպիոն՝ 2008/09
Սերբիայի գավաթակիր՝ ՝ 2008/09


== Ծանոթագրություններ ==
Բելվիան է Կավիրակ

Բելվիան է Կավիրակ (ֆր.՝ Belvianes-et-Cavirac), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 288 մարդ, բնակչության խտությունը` 24.66 մարդ/կմ²։ Բնակավայրը զբաղեցնում է 11.68 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 113-ը, իսկ ոչ ակտիվները` 51։ Ակտիվության ցուցանիշը կազմում է 68,9 %։ 113 աշխատունակ մարդկանցից աշխատել է 95 անձ (56 տղամարդ և 39 կին)։ Գործազուրկ են եղել 18 անձ (6 տղամարդ և 12 կին)։ 51 անաշխատունակներից 9-ը եղել են աշակերտներ կամ ուսանողներ, 22-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լե Նոե պրե Տրուա

Լե Նոե պրե Տրուա (ֆր.՝ Les Noës-près-Troyes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 3159 մարդ, բնակչության խտությունը` 4512.86 մարդ/կմ²։ Բնակավայրը զբաղեցնում է 0.7 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 3 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1998 աշխատունակ (15-64 տարեկան)  բնակիչ, որոնցից ակտիվ էին 1377-ը, իսկ ոչ ակտիվները` 621։ Ակտիվության ցուցանիշը կազմում է 68,9 %։ 1377 աշխատունակ մարդկանցից աշխատել է 1149 անձ (575 տղամարդ և 574 կին)։ Գործազուրկ են եղել 228 անձ (112 տղամարդ և 116 կին)։ 621 անաշխատունակներից 183-ը եղել են աշակերտներ կամ ուսանողներ, 238-ը` թոշակառուներ, իսկ 200-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Մեծ Եղնախաղ

Մեծ Եղնախաղ, լեռնագագաթ Հայաստանի, Վրաստանի և Թուրքիայի սահմանագլխին Եղնախաղի լեռնաշղթայի ամենաբարձր (3042 մ) կետը։ Շաղիկ գյուղից 9 կմ հարավ-արևմուտք։ Կազմված է նեոգենի հրաբխային ապարներից։ Կան ռելիեֆի սառցադաշտային ձևեր։ Լանջերը զառիթափ են։ Լանդշաֆտը լեռնատափաստանային է, բարձրադիր գոտում՝ լեռնամարգագետնային։


== Ծանոթագրություններ ==
Ռիք Ռուբին

Ռիք Ռուբին (լրիվ անունը՝ Ֆրեդերիկ Ջեյ Ռուբին (անգլ.՝ Frederick Jay Rubin), մարտի 10, 1963(1963-03-10), Lido Beach, Նասաու շրջան, Նյու Յորք, ԱՄՆ), հրեական ծագումով ամերիկյան երաժշտական պրոդյուսեր է և գործիքավորող։ MTV-ի կողմից ճանաչվել է «Վերջին 20 տարիների ամենաազդեցիկ պրոդյուսեր», բազմիցս արժանացել է Գրեմմի մրցանակի, հիմնել է Def Jam Recordings և American Recordings լեյբլները։
Ռիք Ռուբինը զգալի ներդրում է ունեցել Հիփ Հոփ ոճի զարգացման գործում, երկար ժամանակ աշխատելով այդ ոճի մեջ առաջին «սպիտակ» Beastie Boys խմբի հետ։ Բացի դրանից, Ռիքը համարվում է համեմատաբար նոր Նու մետալ ոճի հիմնադիրներից մեկը, աշխատելով Linkin Park, System of a Down, Red Hot Chili Peppers, Slipknot և Metallica խմբերի հետ։


== Ալբոմներ ==


== Ծանուցումներ ==
Երգիչ

Երգիչ (իգական՝ երգչուհի), նա որը երգում է վոկալային երաժշտություն՝ երգ, ռոմանս, արիա, համույթ։ Երգիչը նաև երաժշտական գործիքի վրա նվագողն է։ Տարածված է նաև վոկալիստ անվանումը, որը նույն երգիչն է։


== Դասակարգում ըստ ժանրերի ==
Երգիչները մասնագիտացած են ըստ երաժշտական ժանրերի, որոնք են.

օպերային երաժիշտ
կամերային երաժիշտ՝ իրականացնում է վոկալային երաժշտություն համերգում, մեծ մասամբ դաշնամուրի կամ երաժշտական գործիքի նվագակցության ուղեկցությամբ
ջազայից երգիչ
էստրադային երգի
ռեփեր
ռոք երաշիտ
հեղինակային երգիչ
համույթ
Բարձրունի (լիճ)

Անվան այլ կիրառումների համար տե՛ս՝ Բարձրունի (այլ կիրառումներ)Բարձրունի լիճ, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Կոտայքի մարզի Եղվարդ ավանից հարավ, ավազահանքի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Գևորգ Գրիգ

Անվան այլ կիրառումների համար տե՛ս՝ Գևորգ Գրիգորյան (այլ կիրառումներ)Գևորգ Գրիգ (Գևորգ Անանի Գրիգորյան, սեպտեմբերի 11, 1893(1893-09-11), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - հունիսի 6, 1987(1987-06-06), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, տնտեսական գիտությունների թեկնածու, ԽՍՀՄ գրողների միության անդամ 1934 թվականից, ԽՄԿԿ անդամ՝ 1946 թվականից։


== Գրական կեղծանուն ==
Կրճատել է ազգանվան վերջին երկու վանկը և գրական կեղծանուն դարձրել «Գրիգը»։


== Կենսագրություն ==
Ծնվել է 1893 թ.-ի սեպտեմբերի 11-ին, Վաղարշապատ (այժմ՝ Էջմիածին) քաղաքում։ Սկզբնական կրթությունն ստացել է տեղի ծխական դպրոցում։ Հետո սովորել է Երևանի թեմական դպրոցում, որն ավարտել է 1911 թվականին։ 1919 թվականին ուսումը շարունակել է Թիֆլիսի պոլիտեխնիկական ինստիտուտի տնտեսագիտական ֆակուլտետում, որն ավարտել է 1924 թվականին։
1912-1916 թթ. որպես ուսուցիչ աշխատել է Հյուսիսային Կովկասի Եդեսիա հայկական ավանում։
1916-1918 թթ. աշխատել է Սանահինի, ապա Ջալալօղլու (այժմ՝ Ստեփանավան) որբանոցներում։ 1918-1919 թթ. ուսուցչություն է արել Աբխազիայի Անուխվա գյուղի դպրոցում։ Ուսանողական տարիներին հայոց լեզու և գրականություն է դասավանդել Թիֆլիսի հայկական 73-րդ դպրոցում։
1925-1933 թթ. եղել է Թիֆլիսի հայկական թիվ 70 դպրոցի ուսմասվարը։ Այդ տարիներին միաժամանակ աշխատել է Անդրկովկասյան պետպլանում՝ որպես ավագ գիտաշխատող։
1923 թ.-ին տպագրվել է նրա «Բամբակագործությունը, ոչխարաբուծությունը և անտառագործությունն Անդրկովկասում» հոդվածաշարը, որի համար Թիֆլիս պոլիտեխնիկական ինստիտուտի գիտական խորհուրդը 1924 թվականի հոկտեմբերի 19-ին նրան շնորհել է տնտեսական գիտությունների թեկնածուի աստիճան։
1933-1937 թթ. հայոց լեզու և գրականություն է դասավանդել Թիֆլիսի 82-րդ հայկական դպրոցում։ Ապա դասավանդել է 81-րդ հայկական դպրոցում (1937-1941), 40-րդ հայկական դպրոցում (1945-1951)։
Նրա ստեղծագործություններնն առանձին գրքերով լույս են տեսել վրացերեն։
Երկարամյա մանկավարժական աշխատանքի համար 1949 թվականին պարգևատրվել է Լենինի շքանշանով։


== Երկեր ==
Երկաթի երգը, Թիֆլիս, «Մարտակոչ»-ի հրատարակչություն, 1925, 16 էջ։
Գյուղացին ու գայլը (հեքիաթ), Թիֆլիս, 1927, 15 էջ։
Բանաստեղծություններ, Թիֆլիս, 1929, 32 էջ։
Հաղթանակի ուղիներով, Թբիլիսի, «Սախելգամի», 1956, 79 էջ։
Հայրենիքի համար (պոեմ՝ նվիրված Սովետական Միության հերոս Լևոն Դարբինյանին), Երևան, Հայպետհրատ, 1959, 55 էջ։
Եղբայրության ծաղկեփունջ, Թբիլիսի, «Սաբճոթա Սաքարթվելո», 1963, 90 էջ։
Իմ ծաղիկները, Երևան, «Հայաստան», 1965, 102 էջ։
Սեր (բանաստեղծություններ), Երևան,«Սովետական գրող», 1978, 67 էջ։
Սիրո վարդեր, Թբիլիսի, «Մերանի», 1979։


=== Թարգմանություններ (ռուսերենից) ===
Յարոսլավսկի, Գյուղ և քաղաք, Երևան,Պետհրատ, 1926, 29 էջ։
Լենինի ժամը դպրոցում, Թիֆլիս, 1925, 151 էջ։
Լոպե դե Վեգա, Վալենսիայի այրին, Երևան, Հայպետհրատ, 1963, 215 էջ։


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ 13 
Գևորգ Գրիգ
Յուսեֆ Ատալ

Յուսեֆ Ատալ (արաբ․՝ يوسف عطال‎‎, մայիսի 17, 1996(1996-05-17), Boghni, Boghni District, Tizi Ouzou Province, Ալժիր), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Նիսի և Ալժիրի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== Վաղ կարիերա ===
Պրոֆեսիոնալ ֆուտբոլիստի կարիերան Ատալը սկսել է ալժիրական Պարադուում։ 2017 թվականի օգոստոսի 16-ին նա 1 տարվա վարձավճարով միացավ Կորտրեյկին։ Իր դեբյուտը Բելգիայի առաջնությունում նշեց հոկտեմբերի 15-ին՝ փոխարինման մտնելով Ստանդարտ Լյեժի դեմ խաղում։ Վարձավճարի ընթացքում Ատալը անցկացրեց 10 հանդիպում՝ դառնալով 1 գոլային փոխանցման հեղինակ։


=== Նիս ===
2018 թվականի հուլիսի 17-ին Ատալը 3 միլիոն եվրոյի դիմաց տեղափոխվեց Նիս։ Իր դեբյուտը նշեց օգոստոսի 11-ին՝ թիմի մեկնարկային կազմում խաղադաշտ դուրս գալով Ռեյմսի դեմ խաղում։ Իր առաջին գոլը Լիգա 1-ում խփեց նոյեմբերի 10-ին՝ Նիմ Օլիմպիկի դեմ խաղում։ 


== Միջազգային կարիերա ==
Ալժիրի ազգային հավաքականում իր դեբյուտը Ատալը նշեց 2017 թվականի հունիսի 6-ին՝ Գվինեայի դեմ ընկերական խաղում։ Իր առաջին գոլը ազգային հավաքականի կազմում խփեց նոյեմբերի 18-ին՝ Տոգոյի դեմ խաղում։ 


== Կարիերայի վիճակագրություն ==


=== Ակումբային վիճակագրություն ===
2019 թվականի հունվարի 3-ի դրությամբ


== Ծանոթագրություններ ==


== Արտաքին հղումներ ==
Ատալի պաշտոնական Ինստագրամի էջը
Ատալը transfermarkt-ում
Ատալը soccerbase.com-ում
Ատալը WhoScored.com կայքում
Ատալը Նիսի պաշտոնական կայքում Archived 2019-02-15 at the Wayback Machine.
Ատալը Լիգա 1-ի պաշտոնական կայքում Archived 2019-05-04 at the Wayback Machine.
Օգյուստեն Լուի Կոշի

Օգյուստեն Լուի Կոշի (ֆր.՝ Augustin Louis Cauchy, օգոստոսի 21, 1789(1789-08-21)[…], Փարիզ - մայիսի 23, 1857(1857-05-23)[…], Սո), ֆրանսիացի մաթեմատիկոս, Փարիզի ԳԱ անդամ (1816)։ Մշակել է մաթեմատիկական անալիզի հիմքերը, և մեծ ավանդ ներդրել մաթեմատիկայի զանազան բնագավառներում՝ անալիզի, հանրահաշվի, մաթեմատիկական ֆիզիկայի և բազմաթիվ այլ։ Կոշին առաջինն էր, ով հիմնովին ապացուցեց մաթեմատիկական անալիզի առաջին թեորեմները։ Որպես լուրջ մաթեմատիկոս, Կոշիի աշխատանքը` ծավալվելով մաթեմատիկայի ու մաթեմատիկական ֆիզիկայի բնագավառներում, մեծ հետք է թողել ժամանակակից մաթեմատիկոսների ու գիտնականների վրա։
Կոշիի անունով ավելի շատ հասկացություններ ու թեորեմներ են անվանվել, քան ցանկացած ուրիշ մաթեմատիկոսի։ Միայն առաձգականության տեսությունում Կոշիի անվամբ կա տասնվեց հասկացություն ու թեորեմ։ Հեղինակել է հինգ ամբողջական դասագիրք ու մոտ ութ հարյուր հետազոտական հոդված։


== Կենսագրություն ==
Ավարտել է Փարիզի Պոլիտեխնիկական դպրոցը (1807) և Կամուրջների ու ճանապարհների դպրոցը (1810)։ 1816–1830-ին դասավանդել է Պոլիտեխնիկական դպրոցում և Կոլեժ դը Ֆրանսում, 1848-ից՝ Փարիզի համալսարանում և Կոլեժ դը Ֆրանսում։ Կոշի աշխատանքները վերաբերում են մաթեմատիկայի և մաթեմատիկական ֆիզիկայի տարբեր բնագավառներին։ Նրա մաթեմատիկական անալիզի դասընթացները՝ հիմնված սահմանի հասկացության համակարգված օգտագործման վրա, օրինակ են ծառայել հետագա դասընթացների մեծ մասի համար։ Գրանցում Կոշը տվել է ֆունկցիայի անընդհատության գաղափարի սահմանումը, զուգամետ շարքերի տեսության հստակ կառուցումը, ինտեգրալի սահմանումը՝ որպես գումարների սահման ևն։ Զարգացրել է անալիտիկ ֆունկցիաների տեսությունը, տվել անալիտիկ ֆունկցիայի ինտեգրալային տեսքը (տես Կոշիի ինտեգրալ), ֆունկցիայի վերլուծումը աստիճանային շարքի, մշակել է մնացքների տեսությունը։ Դիֆերենցիալ հավասարումների տեսության բնագավառում Կոշին են պատկանում, այսպես կոչված, Կոշիի խնդրի ձևակերպումը, I կարգի մասնակի ածանցյալներով հավասարումների ինտեգրման մեթոդը և լուծման գոյության հիմնական թեորեմները։ Աշխատանքներ ունի նաև առաձգականության տեսության, օպտիկայի, երկրաչափության, թվերի տեսության, հանրահաշվի վերաբերյալ։ Քաղաքական համոզմունքներով ծայրահեղ ռոյալիստ էր, Բուրբոնների կողմնակից։ 


=== Ընտանիքը ===
Կոշին Լուի Ֆրանսուա Կոշիի (1760-1848) ու Մարի Մադելին Դեսետղի որդին էր։ Ուներ երկու եղբայր` Ալեքանդր Լորեն Կոշին (1792-1857) ու Օյգեն Ֆրանսուա Կոշին (1802-1877), ով նույնպես մի քանի մաթեմատիկական աշխատանքներ է հրապարակել։
Կոշին ամուսնացել է Ալուա դը Բուրի` իր հրատարակչի մոտիկ բարեկամուհու հետ 1818 թվականին։ Նրանք ունենում են երկու դուստր` Մարի Ֆրանսուա Ալիսա ու Մարի Մաթիլդան։
Կոշիի հայրը կորցնում է իր բարձր սպայի պաշտոնը Ֆրանսիական հեղափոխության պատճառով, Օգյուստեն Լուիի ծննդից մի ամիս առաջ։


== Ծանոթագրություններ ==
Էսպերանտինոպոլիս

Էսպերանտինոպոլիս  (պորտ.՝  Esperantinópolis), համայնք Բրազիլիայում՝ Մարանիան նահանգի կազմում։ Մտնում է Մարանիան նահանգի հարավարևմտյան կազմի մեջ։ Բնակչությունը կազմում է 22 498 մարդ՝ 2006 թվականի տվյալներով։ Գրավում է 480,943 կմ² տարածք։ Բնակչության խտությունը՝ 46,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 25.075.550,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.144,27 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝0,593 (տվյալները ՄԱԿ-ի զարգացման ծրագրի)
Առնիտ

Առնիտ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պերշե Տրավնյա (ավան, Կրասնոարմեյսկի շրջան)

Անվան այլ կիրառումների համար տե՛ս՝ Պերշե ՏրավնյաՊերշե Տրավնյա (ուկրաիներեն՝ Перше Травня), ավան Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պերշե Տրավնյա ավանում բնակվում էր 698 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դենի Օ'Դոնոհյու

Դենիել Ջոն Մարկ Լյուկ Օ'Դոնոհյու (անգլ.՝ Daniel John Mark Luke O'Donoghue, հոկտեմբերի 3, 1980(1980-10-03), Դուբլին, Իռլանդիա), իռլանդացի երգիչ-երաժիշտ, The Script ալտերնատիվ ռոք խմբի մենակատարը։


== Կենսագրություն ==
Դենին ծնվել է Դուբլինում՝ Բալինտիրում, Շեյ և Էյլիշ Օ'Դոնոհյուների ընտանիքում։ Նրա հայրը՝ Շեյը, եղել է The Dreamers խմբի անդամ։ Դենին վեց երեխաներից կրտսերն է։ Մանուկ տարիներին Դենին դեմ էր երաժիշտ դառնալու գաղափարին, սակայն, վերջին հաշվով նա լքեց դպրոցը, որպեսզի շարունակի երաժշտական կարիերան։
1999 թվականին Դենին պայմանագիր կնքեց Universal Records լեյբլի հետ՝ այդկերպ դառնալով Mytown խմբի անդամ իր ընկեր Մարկ Շիհանի հետ միասին (The Script խմբի այժմյա կիթառահարի և բեք վոկալիստի)։ Խումբը որոշ ժամանակ հաջողություններ ունեցավ, ինչից հետո Դենին և Մարկը տեղափոխվեցին Լոս Անջելես, որտեղ սկսեցին երգեր և պրոդյուսեր հանդիսանալ այնպիսի երգիչների համար, ինչպիսիք են Բրիթնի Սփիրսը, Boyz II Men-ը և TLC-ն։
Մեկ տարի անց նրանք վերադառնում են Դուբլին, որտեղ նրանց է միանում հարվածային գործիքներ նվագող Գլեն Փաուերը։ Այդկերպ նրանք սկսում են աշխատել սեփական նյութերի վրա, ինչի հետևանքով 2001 թվականին ձևավորվեց The Script խումբը։
Խմբի դեբյուտային ալբոմը թողարկվել է 2008 թվականի օգոստոսի 8-ին։ Սկավառակի բոլոր երգերի համահեղինակը Դենին է։ Այն ունեցավ մեծ հաջողություն հատկապես խմբի հայրենիքում՝ Իռլանդիայում։ Իլանդական ձայնասկավառակների չարթում այն գրավեց առաջին հորիզոնականը։ Դրանից հետո նրանք թողարկեցին ևս երկու ձայնասկավառակ՝ «Science & Faith» (2010 թվականի սեպտեմբերին) և «#3» (2012 թվականի սեպտեմբերին)։ Այդ երկու ձայնասկավառակներն էլ լավագույնը դարձան Իռլանդիայում։


== Անձնական կյանք ==
2008 թվականից մինչև 2012 թվականին Դենին հանդիպում էր լիտվացի մոդել Իրմա Մալիի հետ, որի հետ նա ծանոթացել էր «Breakeven» երգի տեսահոլովակի նկարահանումների ժամանակ։ Զույգը բաժանվեց Դենիի և «The Voice UK» նախագծի մասնակից Բո Բրյուսի սիրավեպի վերաբերյալ բամբասանքների պատճառով։ 


== Ծանոթագրություններ ==


== Արտաքին հղումներ ==
Դենի Օ'Դոնոհյու Internet Movie Database կայքում
DannyODonoghue.Net Archived 2016-10-13 at the Wayback Machine.
Մակսյուտովո (գյուղ, Տույմազինսկի շրջան)

Անվան այլ կիրառումների համար տե՛ս՝ ՄակսյուտովոՄակսյուտովո (ռուս.՝ Максютово, բաշկիրերեն՝ Мәҡсүт), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոմպուդա

Տոմպուդա (ռուս.՝ Томпуда), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Բայկալ գետի ափում։ Գետի երկարությունը 108 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000112116300003177
Հիդրոլոգիական ուսումնասիրությունների կոդը - 116300317
Ավազանի կոդը - 16.04.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեմիդովկա (գյուղ, Կրեմենչուգի շրջան)

Անվան այլ կիրառումների համար տե՛ս՝ ԴեմիդովկաԴեմիդովկա (ուկրաիներեն՝ Демидівка), գյուղ Ուկրաինայի Պոլտավայի մարզի Կրեմենչուգի շրջանում։ Հիմնադրվել է 1654 թվականին։
2001 թվականի տվյալներով Դեմիդովկա գյուղում բնակվում էր 395 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)